CELEX: C2004/273/56
Language: hu
Date: 2004-11-06 00:00:00
Title: T-261/04. sz. ügy: Alain Crespinet által 2004. június 21-én az Európai Közösségek Bizottsága ellen benyújtott kereset

6.11.2004   
            
            
               HU
            
            
               Az Európai Unió Hivatalos Lapja
            
            
               C 273/28
            
         Alain Crespinet által 2004. június 21-én az Európai Közösségek Bizottsága ellen benyújtott kereset
   (T-261/04. sz. ügy)
   (2004/C 273/56)
   Az eljárás nyelve: francia
   Alain Crespinet, lakóhely: Rosières (Belgium), képviseli Sébastien Orlandi, Albert Coolen, Jean-Noël Louis és Etienne Marchal, ügyvédek, kézbesítési cím: Luxembourg, 2004. június 21-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes azt kéri, hogy a Bíróság:
   
               —
            
            
               semmisítse meg a 2003. évi előléptetések során a prioritási pontjait meghatározó határozatot, valamint az arról szóló határozatot, hogy a nevét nem veszik fel az ugyanazon évben A5 besorolási fokozatba előléptetett tisztviselők listájára;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   A jelen ügyben a felperes sérelmezi, hogy a KMH megtagadta az A5 besorolásba való előléptetését a 2003. évi előléptetések során, mivel ugyanarra az évre nem kapott elegendő prioritási pontot ahhoz, hogy elérje azt a ponthatárt, amely az előléptetések során való figyelembevételéhez szükséges lett volna.
   Igényei alátámasztására a felperes az alábbiakra hivatkozik:
   
               —
            
            
               a Szabályzat 5., 7. és 26. cikkeinek megsértése,
            
         
               —
            
            
               a Szabályzat 43. és 45. cikkeinek és azok Általános végrehajtási rendelkezéseinek megsértésére,
            
         
               —
            
            
               a munkakör és a besorolás megfelelésére vonatkozó elv megsértése,
            
         
               —
            
            
               az előmenetelre való jogosultság elvének megsértése,
            
         
               —
            
            
               az egyenlő bánásmód és a megkülönböztetés tilalma elvének megsértése.
            
         A felperes különösen arra hivatkozik, hogy a besorolási fokozatban eltöltött évek után egy-egy pont kiosztása – amint azt a Szabályzat 45. cikkére vonatkozó Általános végrehajtási rendelkezések 12. cikkének (3) bekezdése előírja – úgy részesíti előnyben a tisztviselők szolgálati idejét az adott besorolási fokozatban, hogy nem vesz tudomást az azon években szerzett valós érdemeikről, amelyekre vonatkozóan az osztályozó jelentéseket elkészítették.